
Жарандык жүк ташуучу учактарды оңдоо жана (же) техникалык тейлөө үчүн зарыл болгон авиациялык кыймылдаткычтарга, запастык бөлүктөрүнө жана жабдууларына жана (же) алардын авиациялык кыймылдаткычтарына карата Бажы бирлигинин Комиссиясынын айрым чечимдерине өзгөртүүлөрдү киргизүү жөнүндө


2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 16-пунктуна жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентине карата № 1 тиркеменин 7 жана 16-пункттарына ылайык Евразия экономикалык комиссиясынын Кеңеши ч е ч т и:
1. Бажы бирлигинин Комиссиясынын 2009-жылдын 27-ноябрындагы «Евразия экономикалык бирилигин Бирдиктүү бажы-тарифтик жөнгө салуу жөнүндө» № 130 чечиминин 7-пунктунун 7.1.15-пунктчасы «жарандык жүргүнчүлөрдү ташуучу» деген сөздөрдөн кийин «жана (же) жарандык жүк ташуучу» деген сөздөр менен толукталсын.
2. Бажы бирлигинин Комиссиясынын 2011-жылдын 15-июлундагы № 728 чечими менен бекитилген Бажы бирлигинин Бирдиктүү бажы аймагына товарлардын айрым категорияларын ташып кирүүдө бажы алымдарын төлөөдөн бошотууну колдонуу тартибинин 12-пунктунун тексти боюнча «жарандык жүргүнчүлөрдү ташуучу» деген сөздөрдөн кийин «жана (же) жарандык жүк ташуучу» деген сөздөр менен толукталсын.
3. Ушул Чечим расмий жарыяланган датадан тартып 
10 календардык күн өткөндөн кийин күчүнө кирет.

